**בתי ספר בגטו**

**פתיחה**

למרות תנאי החיים הקשים בגטו, ניסו היהודים לקיים שגרת חיים רגילהככל האפשר. בין היתר, הוקמו גם מסגרות חינוך לילדים, על מנת שלא יסתובבו בחוסר מעש ברחובות הגטו. בחלק מן הגטאות אׅפשרו ליהודים להקים בתי ספר, ובחלקם הם נאלצו ללמוד בסתר. עבור הילדים, בית הספר היה מקום מקלט שבו אפשר היה להיפגש, ללמוד, לשחק ולפעמים לקבל מעט אוכל.

**תצלום פתיחה**

כיתה בגטו לודז', פולין

## מדור עדות וידאו

גניה נולדה בעיר ורשה שבפולין. יחד עם משפחתה היא גורשה אל הגטו שהוקם בעיר כשהייתה בת חמש.

13:57 – 14:50 - <https://www.youtube.com/watch?v=iGq_RkZLqkk&t=891s>

גניה מספרת על פינות לימוד שהוקמו בגטו ורשה עבור הילדים. לפי העדות שלה, מה היו המטרות של פינות הלימוד האלו?

**מדור תצלום**

ילדים לומדים בבית ספר מחתרתי בגטו קובנה, ליטא

מתוך ארכיון התצלומים של יד ושם



בגטו קובנה ארגנו התושבים היהודים בתי ספר לילדים. בשנת 1942 אסרו הגרמנים על המשך הלימודים בגטו, חוץ מבבתי ספר תיכוניים מקצועיים שהכשירו בני נוער לעבודה. למרות זאת המשיכו היהודים לקיים בתי ספר יסודיים בסתר. התצלום שלפניכם צולם בבית ספר מחתרתי שהוקם בתוך אורווה בגטו קובנה. מעטים היו הילדים שזכו ללמוד בבית הספר; רובם נאלצו לצאת לעבודה.

התבוננו בתצלום. לחצו על הפריט המראה שהילדים בתצלום הינם יהודים.

התבוננו בתצלומים שלפניכם מה אפשר ללמוד מהם על הלימודים בגטו?

**מדור עדות כתובה**

יצחק רודאשבסקי נולד בעיר וילנה שבפולין בשנת 1927. הוא היה בן יחיד שאהב מאוד לטייל, לקרוא ולכתוב. בשנת 1940 גורש יצחק עם הוריו לגטו וילנה, שם כתב יומן.

יצחק לא ניצל, אולם היומן התגלה עלידי בת דודתו. לאחר השואה פורסם היומן.

*"[...]לאחר היסוסים ומחשבות רבות, החלטתי לנצל כל רגע – אני צריך ללמוד, עדיין יש לי תנאים נאותים, לכן אסור לי להפסיק. הרצון ללמוד נהפך אצלי כמעין מעשה להכעיס כנגד ההווה, השונא את הלימודים, האוהב את העבודה, את העמל. לא, החלטתי, אני חי במחר ולא בהווה, ואם מתוך 100 ילדי גטו בגילי יכולים 10 ללמוד, חייב אני להיות בין המאושרים, חייב אני לנצל זאת. הלימודים נעשו לי יקרים עוד יותר מקודם[...]"*

מתוך: יומנו של יצחק רודאשבסקי, **יומנו של נער מווילנה**. הוצאת בית לוחמי הגטאות והקיבוץ המאוחד, תל-אביב תשכ"ד 1964.

<פירושי מילים>

* מעשה להכעיס – דבר שנעשה כדי להרגיז
* הווה – עכשיו, הזמן הנוכחי
* נאותים – מתאימים
* מחאה – הבעת התנגדות

בקטע זה מתוך היומן מספר יצחק על החלטתו ללמוד בגטו.

מדוע היה כה חשוב ליצחק ללמוד?

יצחק מציין לפחות שלוש סיבות. קִִראו את המשפטים מתוך היומן ובחרו את ההסבר המתאים.

"עדיין יש לי תנאים נאותים, לכן אסור לי להפסיק..." - <עדיין יש לי אפשרות ללמוד, ולכן אני חייב לנצל אותה.>

"מעשה להכעיס כנגד ההווה..." - < הלימודים הם המחאה שלי כנגד קשיי החיים בגטו. >

"אני חי במחר ולא בהווה..." - < אני לומד בשביל העתיד. >

[2]

# שיעור בדירת המורה

"זכיתי להתחמם באורה של מורתנו הנפלאה פ. זליצקה... בידיה עלה לפתוח לפנינו עולם חדש... היינו מגיעות אליה לשיעור. ושם, בדירתה העלובה, דלף הגג... מחמת הקור לא היינו פשוטות את מעילינו... תוך כדי הישיבה הממושכת נרדמו רגלינו וגרמו לנו ייסורים, אולם לא העזנו לרעוש ברגליים ולרקוע, כי חבל היה לנו לאבד מילה אחת מן הדברים שהרצתה לפנינו... היא הקרינה עלינו מאוד באישיותה... אחר המגע איתה היה לנו קל יותר. היה לנו קל להתגבר אפילו על הרעב, להתאפק ולא לאכול את המנה שהייתה מיועדת ליום המחרת"

שרה זלור־אורבך, **"מבעד לעינינו: ילדים חווים את השואה**", יצחק ב. טיטלבוים, הוצאת בית הספר המרכזי להוראת השואה ביד ושם, ירושלים 2004, עמ' 89.

<פירושי מילים>

* לרקוע – לדפוק ברגל
* מחמת - בגלל
* דלף - נזל
* הרצתה – העבירה שיעור
* מיועדת – נקבעה למטרה מסוימת

בעדות מתארת התלמידה שרה את הלימודים בגטו. למרות התנאים הקשים העולים מן העדות - הקור, הרעב - שרה מתארת את השיעורים כחוויה חיובית ומופלאה. מדוע, לדעתכם? השתמשו בתשובתכם במילים מן העדות

**מדור ציור**

התבוננו בציור שלפניכם, המתאר כיתת לימוד בגטו.

שעת סיפור, פבל פאנטל, 1943-1942. מתוך אוסף המוזיאון לאומנות יד ושם.

* האם הכיתה בציור דומה בעיניכם לכיתת לימוד רגילה ובמה? נמקו את תשובתכם
* איך ניתן לראות שחדר הכיתה שימש גם כחדר מגורים?

**מדור חפץ**

בחלק מן הגטאות למדו הילדים בבתי ספר שאורגנו על ידי ראשי הגטו. המורים ניסו לקיים מסגרת הדומה ככל האפשר למסגרת בית הספר שהייתה קיימת לפני המלחמה – הילדים למדו מתוך ספרים, ואף קיימו חגיגות ופעילויות.

לפניכם הזמנה לחגיגה בבית הספר "תפארת בחורים" בגטו קובנה בליטא. ההזמנה כתובה בעברית. האם אתם מצליחים לקרוא אותה?

מדוע, לדעתכם, קיימו בחלק מבתי הספר בגטו מסיבות?